Diari Oficial de la Generalitat Valenciana


Sumari del DOGV 9716, del 02-11-2023 (2023/10504)

RESOLUCIÓ de 27 d'octubre de 2023, de la Vicepresidència Segona i Conselleria de Serveis Socials, Igualtat i Habitatge, per la qual es resol un segon procediment de selecció de sol·licituds d'entitats d'iniciativa social després de l'anunci d'obertura de nou termini de presentació de sol·licituds per a la concertació de serveis addicionals o de nova creació per al període 2023-2026 en el sector de persones en situació o risc d'exclusió social pertanyents a col·lectius vulnerables.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9716

Data del DOGV
:   02-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10178


Data del document
:   27-10-2023

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ de 27 d'octubre de 2023, de la Vicepresidència Segona i Conselleria de Serveis Socials, Igualtat i Habitatge, per la qual es resol un segon procediment de selecció de sol·licituds d'entitats d'iniciativa social després de l'anunci d'obertura de nou termini de presentació de sol·licituds per a la concertació de serveis addicionals o de nova creació per al període 2023-2026 en el sector de persones en situació o risc d'exclusió social pertanyents a col·lectius vulnerables. [2023/10326]  
  
Antecedents de fet  
I. Per Resolució de 21 de juny de 2022 (DOGV 9371, 29.06.2022), de la Vicepresidència i Conselleria d'Igualtat i Polítiques Inclusives, es convoquen els acords d'acció concertada en matèria de serveis socials en els sectors d'atenció a persones amb diversitat funcional, infància i adolescència, a persones en situació o risc d'exclusió social pertanyents a col·lectius vulnerables i a persones majors dependents, per al període 2022-2026.  
El 31 de maig de 2023 es publica l'anunci d'obertura de termini (DOGV 9607, 31.05.2023) per a la concertació de serveis addicionals o de nova creació per al període 2023-2026.  
II. Existeix crèdit adequat i suficient després de l'anunci d'obertura de nou termini de presentació de sol·licituds d'entitats d'iniciativa social per a la concertació de serveis addicionals o de nova creació per al període 2023-2026 (DOGV 9607, 31.05.2023) a càrrec del programa pressupostari 311.20, Gestió i organització del sistema, capítol IV, línia S1152000 de la secció 16 del pressupost de despeses de la Vicepresidència i Conselleria d'Igualtat i Polítiques Inclusives recollit en la Llei de pressupostos de la Generalitat per a l'any 2023, quedant condicionada la despesa i import dels exercicis següents a l'aprovació i existència de crèdit adequat i suficient en les posteriors lleis de pressupostos.  
  
III. En l'annex V de la Resolució de 21 de juny de 2022 es detallen les condicions per a la concertació en matèria de serveis socials en el sector d'atenció a persones en situació o risc d'exclusió social pertanyents a col·lectius vulnerables.  
IV. Durant el termini establit per a la presentació de sol·licituds, per part de les entitats s'han presentat onze sol·licituds, de les quals huit són nous centres i les altres tres són ampliació de places en centres que ja estan en l'acció concertada. Corresponen nou centres a València, dos centres a Alacant i cap centre a Castelló. Les entitats han sol·licitat les places distribuïdes per tipologies i províncies següents:  
  
  
Tipologia Places sol·licitades Totals  
 Alacant Castelló València   
Centre d'acolliment 0 0 20 20  
Habitatges 11 0 56 67  
Totals 11 0 76 87  
  
  
V. En cada direcció territorial de la Conselleria s'ha constituït una comissió tècnica instructora que ha tramitat i ha instruït els expedients, integrada per tres membres designats per la persona titular de la direcció territorial, de conformitat amb l'article 11 de l'esmentada Resolució de 21 de juny de 2022.  
Aquests comissions han sigut les encarregades de comprovar el següent: que les sol·licituds presentades per les entitats compleixen els requisits que estableix l'article 7 i 8 del Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana, i també l'article 7 de l'annex I de la resolució de convocatòria, per a optar i accedir al règim d'acció concertada.  
Conforme al que s'estableix en l'article 7, requisits generals, de la «Resolució de 21 de juny de 2022, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en els sectors d'atenció a persones amb diversitat funcional, infància i adolescència, a persones en situació o risc d'exclusió social pertanyents a col·lectius vulnerables i a persones majors dependents, per al període 2022-2026», i referent a acreditar o estar en condicions de disposar d'un certificat de qualitat del centre o servei, s'ha comprovat que totes les entitats han presentat el certificat de qualitat corresponent o declaració responsable d'estar en condicions d'obtindre'l.  
  
VI. El 19 d'octubre de 2023 es va reunir la Comissió d'Avaluació que va analitzar les actes de les comissions instructores de les direccions territorials de València, Alacant i Castelló i es va comprovar que totes les sol·licituds presentades reuniren o no els requisits requerits.  
Després de la revisió de la documentació enviada es planteja que existeix dotació pressupostària suficient per a poder incorporar al concert social els centres nous i els ampliats que compleixen amb els requisits generals dels articles 7 i 8 del Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, i també el compliment de l'article 7 de la resolució de convocatòria, per a optar i accedir al règim de l'acció concertada.  
  
Vistes les baremacions realitzades per les comissions instructores, totes les sol·licituds han aconseguit superar la puntuació mínima exigida de 65 punts, a excepció de la sol·licitud presentada per l'entitat Plataforma Empresarial Solidaria de España (PLAES), que ha obtingut 58 punts; així mateix hi ha quatre entitats que han superat la puntuació mínima, però no disposen de l'autorització de funcionament (annex I, admesos, i annex II, no admesos).  
Per tant, es resol favorablement el concert social de conformitat amb el que es disposa en el resolc segon de la Resolució de 21 de juny de 2022, per un import global de 2.653.098,08 euros a càrrec del programa pressupostari 311.20, Gestió i organització del sistema, capítol IV, codi línia S1152000, «Concert d'acció comunitària per a col·lectius en situació de vulnerabilitat social amb el desglossament per anualitats següent:  
2023 (des del 31 d'octubre): 168.883,04 €  
2024: 996.954,72 €  
2025: 994.230,80 €  
2026 (primer semestre): 493.029,52 €  
Quant a la data d'efectes de places a concertar, conforme al que es disposa en l'article 16.1, lletres a i b, de la Resolució de convocatòria (contingut de cadascuna de les resolucions de l'acció concertada en relació amb les places i serveis concertats), els efectes econòmics del concert seran a partir del 31 d'octubre de 2023, data que consta en aquesta resolució de concessió i en el document de formalització del concert segons l'article 17 de la resolució de convocatòria. La resolució de concessió de concert estendrà els seus efectes fins al 30 de juny de 2026, per a l'atenció i cobertura de totes aquelles places de centres i serveis que es troben ocupades per usuaris/àries, sempre que l'accés de les persones usuàries s'haguera dut a terme mitjançant resolució administrativa dictada pels òrgans competents de la conselleria.  
  
  
Fonaments de dret  
Primer. Correspon a la persona que ocupe el lloc de la Direcció General de Gestió i Organització del Sistema, la nova denominació de la qual després de l'aprovació del Decret 132/2023, de 10 d'agost de 2023 (DOGV 9661, 14.08.2023), del Consell, d'aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge, és Direcció General del Sistema Sociosanitari i de l'Institut de Formació, Investigació i Qualitat dels Serveis Socials, d'acord amb el que es disposa en el seu article 19, el nomenament del qual està determinat pel Decret 117/2023, de 28 de juliol (DOGV 9650, 28.07.2023), del Consell, per delegació de la persona titular de la Conselleria, i, tenint en compte les disponibilitats pressupostàries existents, la resolució del procediment d'acció concertada convocat per Resolució de 21 de juny de 2022 (DOGV 9371, 29.06.2022), de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'atenció a persones en situació o risc d'exclusió social pertanyents a col·lectius vulnerables per al període 2022-2026 de conformitat amb l'article 15, i de l'anunci d'obertura de termini (DOGV 9607, 31.05.2023) per a la concertació de serveis addicionals o de nova creació per al període 2023-2026.  
  
Segon. L'article 87 de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, estableix l'acció concertada com a forma de provisió de les prestacions del Sistema Públic de Serveis Socials, aclarint que els acords d'acció concertada són instruments organitzatius de naturalesa no contractual a través dels quals les administracions competents podran organitzar la prestació de serveis socials per entitats d'iniciativa social el finançament, accés i control de la qual siguen de la seua competència, ajustant-se al procediment i als requisits que preveu aquesta llei i la normativa sectorial que hi siga aplicable.  
Tercer. Per Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, s'aprova el reglament que regula els requisits, procediment, contingut i condicions bàsiques per a la implantació, execució i desenvolupament dels acords d'acció concertada.  
Quart. D'acord amb l'article 13 de l'esmentat Decret 181/2017, de 17 de novembre Consell, correspon a la persona titular de la conselleria competent en matèria de serveis socials efectuar la convocatòria de concerts amb entitats d'iniciativa social, mitjançant resolució, que recull aquells aspectes i elements que estableix aquesta norma, delimitant l'objecte i, si és el cas, nombre de places i característiques de les prestacions susceptibles de concert, i també els criteris de valoració d'entitats, centres i serveis per a la resolució del procediment de selecció i adopció d'acords d'acció concertada, tant en funció de les disponibilitats pressupostàries, com de la necessària continuïtat i garantia de qualitat del servei que presten les entitats d'iniciativa social sota els principis de transparència, publicitat i no discriminació.  
  
Cinqué. El procediment de concertació s'ha dut a terme conformement a les condicions generals que s'estableixen en la convocatòria dels acords d'acció concertada en matèria de serveis socials en el sector d'atenció a persones en situació o risc d'exclusió social pertanyents a col·lectius vulnerables.  
Sisé. El contingut de la resolució en relació amb les places i serveis concertats està regulat en l'article 16 de la resolució de la convocatòria, «L'import de l'anualitat del concert es determinarà, per a cada centre en que s'establisca la reserva i ocupació de part o la totalitat de places de centres d'atenció social, en funció del nombre de places concertades, el mòdul econòmic aplicable i nombre de dies de prestació del servei». En aquest mateix article es possibilita l'existència d'una resolució de concessió de concert per a cadascun dels sectors de l'acció concertada.  
  
  
I per tot això, conforme al que es disposa en l'article 18 del Decret 181/2017, de 17 de novembre, del Consell, resolc:  
  
Primer  
Aprovar l'acord d'acció concertada amb les entitats i centres que apareixen en l'annex I adjunt.  
L'aprovació de la concessió del concert social per als anys 2023 (des del 31 d'octubre), 2024, 2025 i 2026 (primer semestre), per un import total de 2.653.098,08 euros, s'efectua a càrrec del crèdit consignat en el programa pressupostari 311.20, Gestió i organització del sistema, capítol IV, aplicació pressupostària S1152000, «Concert d'acció comunitària per a col·lectius en situació de vulnerabilitat social», de la secció 16 del pressupost de despeses de la Vicepresidència i Conselleria d'Igualtat i Polítiques Inclusives o el seu equivalent en la llei de pressupostos de la Generalitat per a cada exercici pressupostari.  
La concertació del servei i de les places aprovades per aquesta resolució queda subjecta a la subscripció del document administratiu de formalització de concert social, d'acord amb el que s'estableix en l'article 18 de l'annex I de la resolució de convocatòria.  
El concert social que se subscriga tindrà una duració des del 31 d'octubre de 2023 fins al 30 de juny de 2026.  
Conforme al que es preveu en la resolució de convocatòria, la persona titular de la conselleria competent en matèria de serveis socials, mitjançant resolució, podrà procedir per raó d'interés públic, amb anterioritat a la data de finalització i sempre que concórreguen les circumstàncies previstes en l'article 35 del Decret 181/2017, de 17 de novembre, a l'ampliació del període de vigència de l'acord d'acció concertada.  
  
Segon  
Denegar l'acord d'acció concertada a les entitats i centres que apareixen en l'annex II adjunt, pel motius que apareixen indicats en el mateix annex.  
  
Contra aquesta resolució, que posa fi a la via administrativa, les persones interessades poden interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Així mateix, poden interposar potestativament recurs de reposició, previ al recurs contenciós administratiu davant l'òrgan que va dictar l'acte en el termini d'un mes a comptar des de l'endemà de la seua notificació, segons el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que consideren convenient per a la defensa dels seus interessos.  
  
València, 27 d'octubre de 2023.- El director general de Gestió del Sistema Sociosanitari i de l'Institut Valencià de Formació, Investigació i Qualitat dels Serveis Socials (p. d. article 15 de la Resolució de 21.06.2022): José Vicente Anaya Roig.